قطب الدین راوندی

قطب الدین راوندی (وفات: 573ھ مطابق 1178ء) شیعی عالم، محدث، فقیہ، متکلم، مفسر، فلسفی اور مؤرخ تھے۔ وہ شیخ طبرسی کے شاگردوں میں سے تھے۔ راوندی کثیرالتصانیف تھے جن میں سے اُن کی وجہ ٔ شہرت الخرائج و الجرائح ہے۔ ابن شہر آشوب ماژندرانی اور منتجب الدین رازی اُن کے نامور شہرت یافتہ شاگرد ہو گذرے ہیں۔

 سوانح 

 پیدائش اور نام و کنیت 
راوندی کا زمانہ پیدائش معلوم نہیں ہو سکا اور نہ اِس کا ثبوت اُن کے معاصرین کے بیانات میں یا آراء میں ہی ملتا ہے۔ البتہ وہ کاشان کے ایک قصبہ رَاوند میں پیدا ہوئے تھے اور اِسی نسبت سے راوندی مشہور ہوئے۔محسن امین: اعیان الشیعہ، جلد 7، صفحہ 239۔ مطبوعہ بیروت، 1421ھ۔ آفندی اصفہانی کے قول کے مطابق: ’’ اُن کا نام زیادہ تر ان کے جد یعنی سعید بن ہبۃ اللہ سے انتساب کی وجہ سے پہچانا جاتا ہے‘‘۔عبد اللہ آفندی اصفہانی: ریاض العلماء، جلد 2، صفحہ 419۔ مطبوعہ قم۔ کنیت  ابو الحسن اور ابو الحسین بھی بیان کی گئی ہے۔محسن امین: اعیان الشیعہ، جلد 7، صفحہ 239۔ مطبوعہ بیروت، 1421ھ۔

 حوالہ جات 

 مزید دیکھیے 

 شیخ طبرسی

زمرہ:کاشان کی شخصیات
زمرہ:573ھ کی وفیات
زمرہ:1178ء کی وفیات
زمرہ:شیعہ محدثین
زمرہ:شیعہ علما
زمرہ:حرم فاطمہ معصومہ میں مدفون شخصیات
زمرہ:فارسی شعرا
زمرہ:فقہائے شیعہ